Várdomb község Képviselő-testülete

Szám:141-16/2012.

Pörböly község Képviselő -testülete

Szám: 142-13/2012.

 J E G Y Z Ő K Ö N Y V

Készült: Várdomb és Pörböly községek Képviselő-testületei 2012. szeptember 10-én Pörbölyön a Művelődési házban megtartott együttes ülésén.

Az ülés kezdete: l8.00 óra.

**Várdomb község Képviselő-testülete**

Jelen vannak: : Simon Csaba polgármester

#  Boros Tiborné, Csillag József ,

#  Kovács Ferenc, Vári József képviselő-testületi tagok.

**Pörböly község Képviselő-testülete**

Jelen vannak: Sipos Lajos polgármester

 Helyes Norbert, Jozic Szilvia,

Szalai Anikó, és Wachtler Richárd képviselő-testületi tagok.

Tanácskozási joggal megjelent Nagyné Pohlon Mónika körjegyző, valamint a

körjegyzőség dolgozói: Iván Attiláné, Reinhardtné, Halbich Ildikó, Berg István.

Sipos Lajos polgármester - mint házigazda - üdvözli a megjelenteket, megállapítja, hogy Pörböly község Képviselő-testület határozatképes 5 fő képviselő jelen van.

Simon Csaba Várdomb község polgármestere is megállapítja, hogy Várdomb község Képviselő-testülete is határozatképes a polgármesterrel együtt 5 fő képviselő jelen van, az ülés határozatképes, azt Sipos Lajos polgármester megnyitja.

Javaslatot tesz a meghívóban szereplő napirend tárgyalására, melyet a testületek tagjai külön-külön 5-5 igen szavazattal elfogadtak, és az alábbiak szerint tárgyalták:

**Napirend:**

1./ Közös önkormányzati hivatal kialakításával kapcsolatos előkészítő intézkedések megtárgyalása.
 Előadó: Sipos Lajos polgármester
 Simon Csaba polgármester

**1./ Közös önkormányzati hivatal kialakításával kapcsolatos előkészítő intézkedések megtárgyalása.**

Nagyné Pohlon Mónika körjegyző a jegyzőkönyv mellékletét képező tájékoztató szerint felvilágosítást nyújt a képviselőknek a közös önkormányzati hivatal kialakításával kapcsolatos törvényi rendelkezésekről. Összegzésként megállapítja, hogy mindkét képviselő-testületnek szándékában áll a továbbiakban is együtt folytatni a 22 éve megkezdett közös együttműködést.

Sipos Lajos házigazda polgármester: A képviselőkkel folytatott egyeztetés során egyértelművé vált, hogy Várdombbal közösen szeretnénk csatlakozni egy vagy több településhez ill. szeretnénk, ha egy másik település csatlakozna, hozzánk és így tudnánk kialakítani a közös önkormányzati hivatalt.

Több lehetőség közül választhatunk:

* Nagyobb települések melyekhez lehetőségünk van csatlakozni Bátaszék, Decs és Őcsény. Bátaszékhez nem szeretnénk csatlakozni melynek előzménye az 1990 előtti időkre nyúlnak vissza. 1990 előtt már dolgoztunk közösen és sajnos nem jó tapasztalatunk volt ezen időszakról. Pörbölyön ezen időszak alatt semmiféle fejlesztés nem valósult meg, ami a településünk jelenlegi fejlődéséhez vezetett, az mind 1990 utáni beruházás következménye.
* Bátával és Sárpilissel közösen kialakítható több kistelepülésből álló közös hivatal. Ezek a kistelepülések hasonló problémákkal küzdenek, lakosságszámban nem jelentkezik túlzottan nagy eltérés, így nem következhet be egyes települések túlzott elnyomása.

Vári József várdombi képviselő: Számomra is szimpatikusabb a kistelepülések összefogása. A nagy település nem veszi számításba a kicsik érdekeit. A nagyobb településnek számos olyan fejlesztést, beruházást végeznek, amit a kisebbek nem szeretnének, ezáltal más a feladatokban az érdekeltsége.

Iván Attiláné körjegyzőségi dolgozó: Fontos egyeztetni a településekkel a dolgozók végzettségével kapcsolatosan, hogy megfeleljünk a törvényi előírásoknak.

Kovács Ferenc várdombi képviselő: Jelen pillanatban két évről kell dönteni, ha nem lesz működőképes az együttműködés akkor majd lehet változtatni. A helyi ügyek megmaradnak a két településnek Várdombnak és Pörbölynek hasonló problémái vannak és úgy gondolom, hogy Báta idegen, más problémákkal küzdő, más mentalitású emberek laknak a településen.

Wachtler Richárd pörbölyi képviselő: Báta viszonylatában nem látok fejlődési lehetőséget, Decs nagyobb település és, ha el tudjuk érni, hogy ugyanígy működhetünk tovább mint eddig tettük, akkor a helyi ügyeket el tudjuk látni.

Simon Csaba Várdomb község polgármestere: A települések polgármestereivel folytatott előzetes beszélgetések során nyilvánvalóvá vált, hogy minden településen szívesen fogadják Pörbölyt és Várdombot együtt, mert a jól működő körjegyzőségben gyűjtött tapasztalataink mindenhol biztos alapot nyújtanak a most kialakítandó közös hivatal működéséhez.
Bátához és Sárpilishez történő közös csatlakozásunk esetén a települések lakosságlétszáma megközelítőleg 4350 fő, Decshez történő csatlakozás esetén ez a létszám eléri a 6500 főt ami úgy gondolom nagyobb nyomatékkal bír. Decs nagyobb település és számos olyan feladatot lát el amit a későbbiek során esetlegesen társulásban is el tudnánk látni, így növelve a gazdaságos működést.

Boros Tiborné várdombi képviselő: Sárpilissel, mint önálló településsel történő egyeztetést teljes mértékben kizárhatjuk a társulási lehetőségek közül? Tudja valaki pontosan, hogy milyen elkötelezettséget vállalt Báta felé? Jónak tartom a kistelepülések társulását, de nem tudom elképzelni a közös önkormányzati hivatal működését Báta központtal, ezért gondolom, hogy Sárpilist meg kellene keresni, hogy lát-e lehetőséget Várdomb központtal kialakítani a kistelepülések közös hivatalát.

Simon Csaba polgármester: Nem tudjuk pontosan milyen megállapodást, elkötelezettséget vállalt. Meg lehet Sárpilist is kérdezni az álláspontjáról, lát-e lehetőséget Várdomb központtal kialakítani a kistelepülések közös hivatalát.

Wachtler Richárd pörbölyi képviselő: Meg kell kérdezni Sárpilis álláspontját, és el kell kezdeni a tárgyalásokat, mert az idő szorít bennünket.

Boros Tiborné várdombi képviselő: Én is javaslom, hogy meg kell kezdeni a tárgyalásokat és javaslom, hogy először Sárpilist önállóan majd Bátával együtt Sárpilist, majd Deccsel és Őcsénnyel is kezdjük meg az egyeztetéseket úgy hogy a továbbiakban is ellátjuk Várdomb és Pörböly településeket olyan formában ahogy jelenleg is működünk.

Simon Csaba polgármester: Javaslom, hogy a két polgármester és a körjegyző folytassa le az egyeztető tárgyalásokat.

Sipos Lajos pörbölyi polgármester: Az idő rövidsége miatt fontosnak tartom, hogy két héten belül folytassuk le a egyeztetéseket és utána együttes ülés keretében döntsük.

Több kérdés, hozzászólás nem hangzott el.

Sipos Lajos Pörböly község polgármesterének javaslatára a képviselők 5 igen szavazattal, ellenszavazat nélkül az alábbi határozat hozták:

**55/2012.(IX.10) számú határozat**

Pörböly Község Önkormányzata Képviselő-testülete
úgy határozott a közös önkormányzati hivatal kialakítása során Várdomb Község Önkormányzatának Képviselő-testületével közösen kívánja az egyeztető tárgyalásokat lefolytatni és együtt kívánnak közös önkormányzati hivatalt kialakítani.
Felhatalmazza a polgármestereket és a körjegyzőt, hogy kezdjék meg az egyeztető tárgyalásokat Sárpilis, Sárpilis Báta községekkel közösen, majd Decs és Őcsény községek polgármestereivel.
A tárgyalások terjedjenek ki:
- a közös önkormányzati hivatal központjának meghatározására;
- Várdomb és Pörböly községek ellátási területét a jelenlegi módon történő ellátására, azaz kirendeltségként történő működésére.
- a települések hivatalaiban a szakemberek, képesítettségének egyeztetése.
Határidő: 2012. szeptember 26.
Felelős: Sipos Lajos polgármester

Simon Csaba Várdomb község polgármesterének javaslatára a képviselők 5 igen szavazattal, ellenszavazat nélkül az alábbi határozat hozták:

**54/2012.(IX.10) számú határozat**

Várdomb Község Önkormányzata Képviselő-testülete
úgy határozott a közös önkormányzati hivatal kialakítása során Pörböly Község Önkormányzatának Képviselő-testületével közösen kívánja az egyeztető tárgyalásokat lefolytatni és együtt kívánnak közös önkormányzati hivatalt kialakítani.
Felhatalmazza a polgármestereket és a körjegyzőt, hogy kezdjék meg az egyeztető tárgyalásokat Sárpilis, Sárpilis Báta községekkel közösen, majd Decs és Őcsény községek polgármestereivel.
A tárgyalások terjedjenek ki:
- a közös önkormányzati hivatal központjának meghatározására;
- Várdomb és Pörböly községek ellátási területét a jelenlegi módon történő ellátására azaz kirendeltségként történő működésére.
- a települések hivatalaiban a szakemberek, képesítettségének egyeztetése.
Határidő: 2012. szeptember 26.
Felelős: Simon Csaba polgármester

Több téma nem volt, egyéb kérdés és bejelentés nem hangzott el, a házigazda polgármester megköszönte a megjelenést, és az együttes ülését 19 óra 00-kor befejezettnek nyilvánította.

 K.m.f.

 S i p o s L a j o s S i m o n C s a b a

 polgármester polgármester

N a g y n é P o h l o n M ó n i k a

 körjegyző